Olipa kerran (televisiosarja)

**Olipa kerran** (*Once Upon a Time*) on yhdysvaltalainen fantasiasarja, jossa sadut ja todellinen maailma kohtaavat. Sarjaa esitettiin vuosina 2011-2018 ja siitä on seitsemän tuotantokautta. Suomessa sarjan esittäminen alkoi lokakuussa 2012 Nelosella. Sarjasta on myös tehty spin-off *[[Once Upon a Time in Wonderland]]*, joka perustuu löyhästi Lewis Carrollin romaaniin *[[Liisan seikkailut ihmemaassa]]*.

## Tuotanto
### Idea
Adam Horowitz ja Edward Kitsis saivat innoituksen luoda *Olipa kerran* -sarjan kaltaisen fantasiatarinan pian lopetettuaan työnsä *[[Felicity]]*-draamasarjan parissa vuonna 2002. He esittivät ideaa sarjasta, jossa olisi keijuja, kääpiöitä ja lapsia monille televisioyhtiöille kuitenkin tuloksetta. He aloittivat pian työskentelyn *[[Lost]]*-televisiosarjan parissa. Kitsiksen mukaan tämä antoi heille uuden näkökulman *Olipa kerran* -sarjaan.

### Näyttelijöiden valinnasta

Horowitz vaati, että jokaisen sarjaan haluavan näyttelijän olisi luettava sarjan käsikirjoitus ensin. Ginnifer Goodwin, joka näyttelee Lumikkia, oli mieltynyt rooliin, koska hän sai esittää vahvaa henkilöhahmoa. Goodwin oli juuri lopettanut näyttelemisen *[[Big Love]]* -televisiosarjassa ja oli etsinyt uutta roolia. Lumikin rakastettua, prinssi Uljasta, valittiin näyttelemään Josh Dallas. Jennifer Morrison palkattiin esittämään sarjan päähenkilöä Emma Swania. Kymmenenvuotias Jared Gilmore, joka tunnetaan osastaan *[[Mad Men]]* -sarjassa, valittiin Emma Swanin pojan Henryn rooliin. Reginan eli Pahan kuningattaren rooliin valittiin Lana Parrilla. Tittelintuuren rooliin kaavailtiin alun perinkin Robert Carlylea, mutta käsikirjoittajat eivät uskoneet hänen ikinä suostuvan rooliin. Horowitz kuvaili Carlylen ensimmäistä päivää roolissa mielettömänä. Käsikirjoittajat myös tarjosivat sinisen haltijakummin osaa Lady Gagalle, mutta eivät koskaan saaneet häneltä myöntävää vastausta.

Sarjan toisella tuotantokaudella Punahilkkaa näyttelevä Meghan Ory ja Belleä näyttelevä Emilie de Ravin ylennettiin sarjan vakituisiksi hahmoiksi. Uusina hahmoina sarjassa olivat muun muassa Sarah Bolgerin esittämä prinsessa Aurora, Jamie Chungin näyttelemä Mulan ja Kapteeni Koukku, jota näytteli Colin O’Donoghue.

Kolmannessa tuotantokaudessa Neal Cassidyn roolia näyttelevä Michael Raymond-James ylennettiin sarjan vakituisiin. Meghan Ory ei näytellyt kolmannella tuotantokaudella. Giancarlo Esposito oli sarjassa vain vierailevana hahmona, sillä hän oli sitoutuneempi rooliinsa Revolution-televisiosarjassa. Uusina hahmoina esiteltiin Robbie Kayn näyttelemä Peter Pan, Rebecca Maderin näyttelemä Lännen paha noita Zelena, Sean Maguiren näyttelemä Robin Hood sekä Rose McIverin näyttelemä Helinä-keiju.

Neljännellä tuotantokaudella uusia hahmoja olivat muun muassa *[[Frozen – huurteinen seikkailu|Frozen]]*-hahmot Elsa ja Anna (Georgina Haig ja Elizabeth Lail), Lumikuningatar/Ingrid (Elizabeth Mitchell) ja Cruella de Vil (Victoria Smurfit).

Viidennellä kaudella Zelenaa näyttelevä Rebecca Mader ja Robin Hoodia näyttelevä Sean Maguire ylennettiin sarjan vakituisiksi hahmoiksi. Uusina hahmoina nähtiin Meridaa esittävä Amy Manson, Merliniä esittävä Elliot Knight. Toukokuussa 2017 uutisoitiin että sarjasta lähtisivät kaikki muut päähenkilöt paitsi Kapteeni Koukku, Regina Mills sekä Mr Gold.

## Yleiskatsaus:
Sarja sijoittuu pääasiassa kahteen maailmaan: satumaiseen Lumottuun Metsään sekä Yhdysvaltojen Mainessa sijaitsevaan kuvitteelliseen Storybrooken kaupunkiin, jossa muistinsa menettäneet satuhahmot ovat vankina Pahan Kuningattaren kirouksen seurauksena. Sarjan päähenkilö on Emma Swan, ennustettu pelastaja, jonka on tarkoitus murtaa kirous ja palauttaa satuhahmojen onnelliset loput. Sarjassa seurataan kahta aikatasoa: nykyhetkeä, sekä takaumien kautta esitettyjä tapahtumia hahmojen menneisyydestä. Tarinan edetessä sarja laajentaa maailmaansa ja lisää tunnettuja satuhahmoja tuodaan osaksi juonta.

## Jaksot ja tuotantokaudet

## Linkittymiä
Sarjassa on lukuisia suoria viittauksia Disneyn muuhun tuotantoon. Esimerkiksi lähes kaikki sarjan päähenkilöt ovat eri satujen päähenkilöitä. Sarjassa on myös epäsuoria viittauksia muun muassa elokuviin *[[101 dalmatialaista (vuoden 1961 elokuva)|101 dalmatialaista]]*, *[[Aladdin (vuoden 1992 elokuva)|Aladdin]]* ja *[[Kaunotar ja hirviö (vuoden 1991 elokuva)|Kaunotar ja hirviö]]*. Sarjassa on myös paljon linkittymiä muihin fiktiivisiin teoksiin. Esimerkiksi ensimmäisen tuotantokauden alussa Lumikki ja Prinssi Uljas käyttävät maagista vaatekaappia pelastaakseen lapsensa kiroukselta. Tämä nähdään usein viittauksena C. S. Lewisin teokseen *[[Velho ja leijona]]*. Sarjan päähenkilöllä Millsillä on myös *[[Tron]]*-eväslaukku. Sarjassa nähdään myös viittauksia esimerkiksi teoksiin *[[Liisa Ihmemaassa]]*, *[[Ihmemaa Oz (kirja)|Ihmemaa Oz]]* ja *[[Frankensteinin hirviö]]*.

Joidenkin mukaan sarjassa on myös viittauksia *[[Lost]]*-televisiosarjaan. Linkittymiä nähdään muun muassa erilaisissa numeroissa ja numerosarjassa sekä joissakin tuotteissa kuten *Oceanic Airlines*, *Ajira Airways* ja *MacCutcheon Whisky*, jotka esiintyvät kummassakin sarjassa.

## Näyttelijät ja hahmot
### Päähahmot

### Sivuhahmot

## Lähteet

## Aiheesta muualla